GMR
జిఎంఆర్‌ ఎయిర్‌పోర్టుకు ఎసిఐ విశిష్ట గుర్తింపు
హైదరాబాద్‌: జిఎంఆర్‌ హైదరాబాద్‌ ఇంటర్నేషనల్‌ ఎయిర్‌పోర్టుకు మరో గుర్తింపు లభించింది. ఉద్గారాల తగ్గింపులో గణనీయంగా కృషిచేసినందుకు గాను ఎయిర్‌పోర్ట్సు కౌన్సిల్‌ ఇంటర్నేషనల్‌ విశిష్ట గుర్తింపునిచ్చింది. ఖతార్‌లోని దోహాలో జరిగిన ప్రతిష్టాత్మక వేడుకల్లో ఈ పురస్కారం ప్రధానంచేసింది. ఎయిర్‌పోర్ట్సుకౌన్సిల్‌ ఆసియా పసిఫిక్‌ అధ్యక్షుడు కెర్రీ మ్యాథర్‌ సిఇఒ ఎస్‌జికె కిశోర్‌ కు అందచేశారు. మూడోస్థాయి ఉద్గారాల తటస్థీకరణపరంగా విశిష్టపురస్కారం లభించడం జిఎంఆర్‌ సంస్థకు గర్వకారణ మని సిఇఒ కిశోర్‌ వెల్లడిం చారు. ఎయిర్‌పోర్టును 75 శాతం ఇంధన పొదుపు ఆధారిత లెడ్‌ లైటింగ్‌వైపు మార్చి వేస్తున్నామన్నారు. దీనివల్ల రన్‌వే ఎడ్జ్‌లైట్లు కూడా లెడ్‌ లైటింగ్‌ వ్యవస్థను ఏర్పాటు చేసినట్లవు తుందన్నారు. ఎసిఐ వాస్తవానిక 2009లో ప్రారంభించిన ఈ కార్యాచరణకు నాలుగుస్థాయిలు నిర్ణయించింది. మొదటిస్థాయిలో మ్యాపింగ్‌, రెండోస్థాయిలో తగ్గింపు, మూడోస్థాయిలో సామర్ధ్యం పెంపు, నాలుగో స్థాయిలో తటస్థీకరణ విధానాలను ఎసిఐ పరిశీలనచేసి ఎంపికచేసిన ఎయిర్‌పోర్టులకు అందిస్తుంది.